**ΠΡΑΞΗ 66/2021**

**Η ΔΙΕΥΘΥΝΟΥΣΑ ΤΟ ΕΦΕΤΕΙΟ ΙΩΑΝΝΙΝΩΝ**

**ΠΑΡΘΕΝΑ ΙΩΑΝΝΙΔΟΥ**

**ΠΡΟΕΔΡΟΣ ΕΦΕΤΩΝ**

**ΛΑΜΒΑΝΟΝΤΑΣ** υπ' όψη :

**1]** Τη με αριθμ. Δ1 α/Γ.Π.οικ.71342/6-11-2020 κοινή απόφαση των Υπουργών Οικονομικών - Ανάπτυξης και Επενδύσεων - Προστασίας του Πολίτη - Εθνικής Άμυνας - Παιδείας και Θρησκευμάτων - Εργασίας και Κοινωνικών Υποθέσεων - Υγείας - Περιβάλλοντος και Ενέργειας - Πολιτισμού και Αθλητισμού - Δικαιοσύνης - Εσωτερικών - Μετανάστευσης και Ασύλου - Υποδομών και Μεταφορών - Ναυτιλίας και Νησιωτικής Πολιτικής - Αγροτικής Ανάπτυξης και Τροφίμων, σχετικά με τα έκτακτα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19 στο σύνολο της Επικράτειας .

**2]** Τη με αριθμό Δ1α/Γ.Π.οικ. 20651/2-4-2021 κοινή απόφαση των Υπουργών Οικονομικών, Ανάπτυξης και Επενδύσεων, Προστασίας του Πολίτη, Εθνικής Άμυνας, Παιδείας και Θρησκευμάτων, Εργασίας και Κοινωνικών Υποθέσεων, Υγείας, Περιβάλλοντος και Ενέργειας, Πολιτισμού και Αθλητισμού, Δικαιοσύνης, Εσωτερικών, Μετανάστευσης και Ασύλου, Υποδομών και Μεταφορών, Ναυτιλίας και Νησιωτικής Πολιτικής και Αγροτικής Ανάπτυξης και Τροφίμων, σχετικά με τα έκτακτα μέτρα προστσίας της δημόσιας υγείας από τον κίνδυνο περαιτέρω διασποράς του κορωνοϊού COVID-19 στο σύνολο Επικράτειας.

**3]** Το άρθρο 83 Ν. 4790/2021, «Διάταξη για την επαναλειτουργία των πολιτικών δικαστηρίων και της διαδικασίας της αναγκαστικής εκτέλεσης».

**4]** Το άρθρο 26 Ν. 4792/2021 [ΦΕΚ 54/Α/9-4-2021] «Περιορισμός δικαστικών διακοπών για το δικαστικό έτος 2020-2021».

**5]** Ότι οι υποθέσεις του Πολιτικού Τμήματος του Εφετείου Ιωαννίνων που **είχαν προσδιοριστεί προς συζήτηση στην δικάσιμο της 21-4-2021** ματαιώθηκαν για ειδικούς λόγους και δεν συζητήθηκαν.

**ΟΡΙΖΕΙ αυτεπαγγέλτως** δικάσιμο για την εκδίκαση των υπ’ αριθ.καταθέσεως **205/2020 και 282/2020** αιτήσεων ενώπιον του Μονομελούς Εφετείου Ιωαννίνων, την **19-5-2021**, ημέρα Τετάρτη και ώρα 10:00΄.

**ΔΙΑΤΑΣΣΟΥΜΕ οίκοθεν** εγγραφή των ανωτέρω υποθέσεων στο οικείο πινάκιο της δικασίμου της 19-5-2021, με επιμέλεια της Γραμματείας του Δικαστηρίου, η οποία (εγγραφή) θα ισχύει ως κλήτευση όλων των διαδίκων και θα γνωστοποιηθεί, πάντως όχι επί ποινή ακυρότητας, στους οικείους Δικηγορικούς Συλλόγους της Περιφέρειας του Εφετείου τούτου, καθώς καιστην Κεντρική Υπηρεσία του Νομικού Συμβουλίου του Κράτους.

Ιωάννινα, 13-5-2021

Η Διευθύνουσα το Εφετείο Ιωαννίνων

 Παρθένα Ιωαννίδου

 Πρόεδρος Εφετών